[pic] | KOMISIJA EVROPSKIH SKUPNOSTI |

Bruselj, 29.7.2008

COM(2008) 491 konč.

Predlog

UREDBA SVETA

o razširitvi opustitve dokončne protidampinške dajatve, uvedene z Uredbo (ES) št. 1420/2007 na uvoz silicij-mangana s poreklom iz Ljudske republike Kitajske in Kazahstana

(predložila Komisija)

OBRAZLOŽITVENI MEMORANDUM

1) OZADJE PREDLOGA |

Razlogi za predlog in njegovi cilji Ta predlog zadeva uporabo Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005 („osnovna uredba“). |

Splošno ozadje Ta predlog je nastal v okviru izvajanja osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami iz osnovne uredbe. |

Obstoječe določbe na področju, na katero se nanaša predlog Se ne uporablja. |

Usklajenost z drugimi politikami in cilji Unije Se ne uporablja. |

2) POSVETOVANJE Z ZAINTERESIRANIMI STRANKAMI IN OCENA UčINKA |

Posvetovanje z zainteresiranimi strankami |

Zainteresirane stranke, ki jih postopek zadeva, so v skladu z določbami iz osnovne uredbe že imele možnost, da med preiskavo zagovarjajo svoje interese. |

Zbiranje in uporaba izvedenskih mnenj |

Zunanje izvedensko mnenje ni bilo potrebno. |

Ocena učinka Ta predlog je posledica izvajanja osnovne uredbe. Osnovna uredba ne predvideva splošne ocene učinka, pač pa vsebuje izčrpen seznam pogojev, ki jih je treba oceniti. |

3) PRAVNI ELEMENTI PREDLOGA |

Povzetek predlaganih ukrepov Ukrepi za uvoz silicij-mangana iz Kitajske (8,2 %) in Kazahstana (6,5 %) so bili uvedeni 6. decembra 2007 z Uredbo Sveta (ES) št. 1420/2007. Zaradi začasnega dviga cen na trgu in vidnega kratkoročnega izboljšanja položaja industrije Skupnosti, do katerih je prišlo po obdobju prvotne preiskave (od sredine leta 2006 do sredine leta 2007), so se s Sklepom Komisije (2007/789/ES), ki je prav tako začel veljati 6. decembra 2007, ukrepi sočasno opustili za obdobje devetih mesecev. Ta Sklep bo prenehal veljati 6. septembra 2008. Po opustitvi dokončnih protidampinških dajatev je Komisija še naprej spremljala razvoj trga. Ugotovljeno je bilo, da cene SiMn na trgu Skupnosti ostajajo visoke ter da je izboljšani položaj industrije Skupnosti ostal nespremenjen in trenutno ni utrpel nobene škode. Upošteva se tudi, da se škoda, nastala zaradi uvoza iz zadevnih držav, zaradi podaljšanja opustitve zelo verjetno ne bo več ponovila. Zato se predlaga, da Svet sprejeme priloženi predlog Uredbe. |

Pravna podlaga Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 21. decembra 2005. |

Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |

Načelo sorazmernosti Predlog je skladen z načelom sorazmernosti iz naslednjih razlogov. |

Oblika ukrepanja je opisana v zgoraj navedeni osnovni uredbi in ne dopušča prostora za nacionalno odločanje. |

Navedba o načinu zmanjšanja finančne in upravne obremenitve Skupnosti, nacionalnih vlad, regionalnih in lokalnih oblasti, gospodarskih subjektov in državljanov ter o njeni sorazmernosti z zastavljenim ciljem predloga, se ne uporablja. |

Izbira instrumentov |

Predlagani instrument: uredba. |

Druga sredstva ne bi bila primerna iz naslednjega razloga. Druga sredstva ne bi bila primerna, ker osnovna uredba ne predvideva drugih možnosti. |

4) PRORAčUNSKE POSLEDICE |

Predlog ne vpliva na proračun Skupnosti. |

Predlog

UREDBA SVETA

o razširitvi opustitve dokončne protidampinške dajatve, uvedene z Uredbo (ES) št. 1420/2007 na uvoz silicij-mangana s poreklom iz Ljudske republike Kitajske in Kazahstana

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti[1] („osnovna uredba“) in zlasti člena 14(4) Uredbe,

ob upoštevanju predloga, ki ga je Komisija predložila po posvetovanju s svetovalnim odborom,

ob upoštevanju naslednjega:

A. POSTOPEK

(1) Svet je z Uredbo (ES) št. 1420/2007[2] uvedel dokončno protidampinško dajatev na uvoz silicij-mangana (vključno s fero-silicij-manganom) („SiMn“) s poreklom iz Ljudske republike Kitajske („LRK“) in Kazahstana, ki se uvršča pod oznaki KN 7202 30 00 in ex 8111 00 11 (oznaka TARIC 8111 00 11 10) („zadevni izdelek“). Stopnja protidampinške dajatve za uvoz zadevnega izdelka s poreklom iz LRK in Kazahstana je 8,2 % oziroma 6,5 %.

(2) Komisija je s Sklepom 2007/789/ES[3] („Sklep“) opustila dokončno protidampinško dajatev za devetmesečno obdobje z začetkom veljavnosti od 6. decembra 2007 dalje.

B. RAZLOGI ZA PODALJŠANJE OPUSTITVE

(3) Člen 14(4) osnovne uredbe določa morebitno opustitev protidampinških ukrepov v interesu Skupnosti, če so se tržne razmere začasno spremenile v taki meri, da ni verjetno, da bi se zaradi take opustitve škoda ponovila, pod pogojem, da je industrija Skupnosti imela možnost, da predloži pripombe in da se te upoštevajo. Člen 14(4) določa tudi, da se opustitev lahko podaljša za nadaljnje obdobje največ enega leta, če na predlog Komisije tako odloči Svet. Člen 14(4) nadalje določa, da se zadevni protidampinški ukrepi lahko kadar koli ponovno uvedejo, če razlogi za opustitev niso več utemeljeni.

(4) Po opustitvi dokončnih protidampinških dajatev je Komisija v skladu z uvodno izjavo 13 Sklepa še naprej spremljala razvoj trga, zlasti v zvezi s tokom uvoza in cenami SiMn. Poleg te analize uvoza so sodelujoči proizvajalci Skupnosti prejeli tudi vprašalnik o mesečnih podatkih o proizvodnji, obsegu prodaje in vrednosti na trgu Skupnosti ter donosnosti v zadnjem četrtletju leta 2007 in prvem četrtletju leta 2008.

(5) Na podlagi zbranih informacij je bilo ugotovljeno, da so tržne cene SiMn na trgu Skupnosti ostale relativno visoke in znatno višje kot v obdobju prvotne preiskave (od 1. julija 2005 do 30. junija 2006). Stalno zviševanje je bilo mogoče opaziti od tretjega četrtletja leta 2006 dalje s povprečno 622 EUR/MT ton, od povprečno 1051 EUR/MT ton v tretjem četrtletju leta 2007 do povprečno 1189 EUR/MT ton v prvem četrtletju leta 2008. Te trende je bilo mogoče opaziti tudi pri uvozu SiMn v Skupnost.

(6) Kar zadeva uvoz, je v obdobju preiskave, povezanem z uvedbo Sklepa o opustitvi ukrepov (od 1. oktobra 2006 do 30. septembra 2007) („OP, ki se nanaša na uvedbo Sklepa“), in v obdobju od 1. marca 2007 do 29. februarja 2008 („obdobje spremljanja“) tržni delež uvoza SiMn s poreklom iz LRK in Kazahstana narasel le za 0,2 odstotne točke na 10 % skupne potrošnje Skupnosti, v obdobju prvotne preiskave (10,4 %) pa je ostal pod njunima tržnima deležema. Poraba ES je ostala stabilna, in sicer okoli 20 % višja kot v obdobju prvotne preiskave.

(7) Izboljšani položaj v zvezi z industrijo Skupnosti je v primerjavi z obdobjem prvotne preiskave (od 1. julija 2005 do 30. junija 2006) ostal nespremenjen. Kot je bilo navedeno v uvodni izjavi 8 Sklepa sta v obdobju prvotne preiskave in obdobju od 1. oktobra 2006 do 30. septembra 2007 obseg prodaje in proizvodnje narasla za 15 % oziroma 19 %, donosnost industrije Skupnosti pa je v tretjem četrtletju leta 2007 dosegla 42 %. Nove pridobljene informacije so pokazale, da je prodaja industrije Skupnosti v OP, ki se nanaša na uvedbo Sklepa, in v obdobju spremljanja narasla še za dodatnih 9 %, njen tržni delež pa je narasel na 25,4 %. Zaradi trajne visoke ravni cen SiMn na trgu EU je donosnost industrije Skupnosti ostala izjemno visoka, čeprav se je v prvi četrtini leta 2008 rahlo zmanjšala na 36 %, s čimer pa še vedno znatno presega 5 % profitne marže, ugotovljene v prvotni preiskavi.

(8) Kot je navedeno v uvodnih izjavah od 157 do 163 Uredbe (ES) št. 1420/2007 in uvodni izjavi 9 Sklepa, je bilo pričakovati, da bo uvedba zadevnih ukrepov negativno, vendar omejeno, vplivala na uporabnike v obliki povečanja stroškov, ki izhajajo iz morebitne potrebe po pridobitvi novih ali drugih ponudb. Glede na začasno spremembo tržnih razmer in ker industrija Skupnosti ni utrpela nobene škode, se lahko s podaljšanjem opustitve ukrepov odpravi vsakršen negativni vpliv na uporabnika. Zato je mogoče sklepati, da je podaljšanje opustitve v skupnem interesu Skupnosti.

C. POSVETOVANJE Z INDUSTRIJO SKUPNOSTI

(9) V skladu s členom 14(4) osnovne uredbe je Komisija industrijo Skupnosti obvestila o svoji nameri, da podaljša opustitev zadevnih protidampinških ukrepov. Industrija Skupnosti je imela možnost, da predloži pripombe, in ni nasprotovala opustitvi protidampinških ukrepov.

D. SKLEPNA UGOTOVITEV

(10) Glede na zgoraj navedeno se upošteva, da so razmere na trgu zelo podobne kot takrat, ko so bili ukrepi opuščeni. Glede na začasne spremembe tržnih razmer in zlasti visoke ravni cen SiMn na trgu Skupnosti, ki je mnogo višja od škodljive ravni cen iz prvotne preiskave, se šteje, da ni verjetno, da bi se škoda, ki je povezana z uvozom zadevnega izdelka s poreklom iz LRK in Kazahstana, zaradi podaljšanja opustitve ponovila.

(11) V skladu z zgoraj navedenimi ugotovitvami se zato predlaga, da se opustitev protidampinških ukrepov za uvoz silicij-mangana (vključno s fero-silicij-manganom) podaljša za nadaljnje obdobje enega leta v skladu s členom 14(4) osnovne uredbe.

(12) Komisija bo še naprej spremljala razvoj uvoza in cen zadevnega izdelka. Če bi kadar koli prišlo do ponovnega povečanja obsega zadevnega izdelka iz LRK in Kazahstana po dampinških cenah, ki bi povzročil škodo industriji Skupnosti, bo Komisija ponovno uvedla protidampinško dajatev, pri čemer bo upoštevala vsebinska pravila, na katerih temelji ocena škode. Po potrebi se lahko začne vmesni pregled v skladu s členom 11(3) osnovne uredbe –

SPREJEL NASLEDNJO UREDBO:

Člen 1

Opustitev dokončne protidampinške dajatve, uvedene s Sklepom Komisije 2007/789/ES, se podaljša do 6. septembra 2009.

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

[2] UL L 317, 5.12.2007, str. 5.

[3] UL L 317, 5.12.2007, str. 79.